paragraph_text: Paul Bader (20. srpnja 1883. – 28. veljače 1971.) je bio general Wehrmachta tijekom Drugog svjetskog rata. Zapovijedao je 2. motoriziranom pješačkom divizijom u ratnim pohodima na Poljsku i Francusku, te je potom služio kao zapovjednik korpusa, te vojni upravitelj Srbije. Tijekom boravka na okupiranim prostorima Jugoslavije, postrojbe pod njegovim zapovjedništvom angažirale su se u nekoliko velikih anti-partizanskih operacija, podjednako na područjima Nezavisne Države Hrvatske i Nedićeve Srbije.